Visit Site
Recommended byColombia
ఈ ఏడాది ఆరంభంలో దక్షిణాఫ్రికాతో జరిగిన టెస్టు సిరీస్‌లో విఫలమైన రోహిత్ శర్మ.. ఆ తర్వాత మళ్లీ టెస్టులు ఆడలేకపోయాడు. ఇక సీనియర్ వికెట్ కీపర్ పార్థీవ్ పటేల్ పరిస్థితి కూడా దాదాపు అంతే. ఈ ఇద్దరితో పోలిస్తే ఓపెనర్ మురళీ విజయ్ పరిస్థితి కొంత మేలు. ఇటీవల ఇంగ్లాండ్ పర్యటనలో వరుసగా రెండు టెస్టుల్లో అతను ఫెయిలవడంతో.. అతడ్ని తప్పించిన సెలక్టర్లు యువ ఓపెనర్ పృథ్వీ షా‌కి అవకాశమిచ్చారు. ఈ నెల ఆరంభంలో వెస్టిండీస్‌తో జరిగిన రెండు టెస్టుల సిరీస్‌లో పృథ్వీ షా శతకంతో సత్తాచాటగా.. ఇక విజయ్ ఇప్పట్లో పునరాగమనం చేయడం కష్టమేనని అభిప్రాయాలు వ్యక్తమయ్యాయి. కానీ.. అనూహ్యంగా.. ఆస్ట్రేలియా పర్యటనకి మురళీ విజయ్‌ని సెలక్టర్లు ఎంపిక చేశారు.
Team for Four Test match series against Australia announced Virat Kohli (C), M Vijay, KL Rahul, Prithvi Shaw, Puja… https://t.co/c4om5qpkaB
&mdash; BCCI (@BCCI) 1540573687000
ముగ్గురు సీనియర్ ఆటగాళ్ల పునరాగమనంపై చీఫ్ సెలక్టర్ ఎమ్మెస్కే ప్రసాద్ మాట్లాడుతూ ‘ఇంగ్లాండ్‌తో సిరీస్ తర్వాత కఠినంగా శ్రమించిన మురళీ విజయ్ ఫామ్ అందుకున్నాడు. అందుకే అతడ్ని ఎంపిక చేశాం. ఇక రోహిత్ శర్మ గురించి చెప్పాలంటే.. అతను బ్యాక్‌ఫుట్‌పై చాలా బాగా ఆడతాడు. ఆస్ట్రేలియా పిచ్‌లకి రోహిత్ ఆట బాగా సరిపోతుంది. ఇటీవల ముగిసిన దులీప్ ట్రోఫీలో పార్థీవ్ పటేల్ బ్యాట్‌తో మెరుగ్గా రాణించాడు. ఇలా ముగ్గురూ ఇటీవల ఫామ్‌ని చాటుకోవడంతో ఆస్ట్రేలియా పర్యటనకి ఎంపిక చేశాం’ అని ఎమ్మెస్కే ప్రసాద్ వెల్లడించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.